
23 Φεβρουάριου 2017 


ΤΕΥΧΟΣ ΠΡΩΤΟ 


Αρ 


. Φύλλου 21 


ΠΡΟΕΔΡΙΚΟ ΔΙΑΤΑΓ ΜΑ ΥΠ'ΑΡΙΘΜ. 9 

Τροποποίηση του π.δ/τος 05/2015 «Πρόσθετες 
διαδικασίες ελέγχου, όροι και προϋποθέσεις για 
τη δρομολόγηση επιβατηγών (Ε/Γ), επιβατηγών - 
οχηματαγωγών (Ε/Γ-Ο/Γ) πλοίων μετά τη συμπλή¬ 
ρωση της προβλεπόμενης στις οικείες διατάξεις 
ηλικίας» (Α'4). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) της περίπτωσης γ’ της παραγράφου 2 του άρθρου 
τρίτου του ν. 2932/2001 "Ελεύθερη παροχή υπηρεσιών 
στις θαλάσσιες ενδομεταφορές - Σύσταση Γενικής Γραμ¬ 
ματείας Λιμένων και Λιμενικής Πολιτικής - Μετατροπή 
Λιμενικών Ταμείων σε Ανώνυμες Εταιρείες και άλλες δι¬ 
ατάξεις" (Α' 145), όπως ισχύει, 
β) της παραγράφου 3 του άρθρου 164 του ν.δ. 187/1973 
«Περί Κώδικος Δημοσίου Ναυτικού Δικαίου» (Α' 261), όπως 
η παράγραφος αυτή προστέθηκε με την περίπτωση γ' της 
παραγράφου 6 του άρθρου 11 του ν. 4150/2013 "Ανασυ¬ 
γκρότηση του Υπουργείου Ναυτιλίας και Αιγαίου και άλλες 
διατάξεις" (Α' 102), 

γ) του ν. 4150/2013 "Ανασυγκρότηση του Υπουργείου 
Ναυτιλίας και Αιγαίου και άλλες διατάξεις" (Α' 102), 
δ) του π.δ. 103/2014 «Οργανισμός του Υπουργείου 
Ναυτιλίας και Αιγαίου» (Α' 170), 
ε) του π.δ. 70/2015 «Ανασύσταση των Υπουργείων 
Πολιτισμού και Αθλητισμού, Υποδομών, Μεταφορών 
και Δικτύων, Αγροτικής Ανάπτυξης και Τροφίμων. Ανα¬ 
σύσταση του Υπουργείου Ναυτιλίας και Αιγαίου και με- 
τονομασίατου σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, 
Παιδείας, και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονο¬ 
μίας Υποδομών Ναυτιλίας καιΤουρισμού σε Υπουργείο 
Οικονομίας Ανάπτυξης καιΤουρισμού και του Υπουργεί¬ 
ου Παραγωγικής Ανασυγκρότησης, Περιβάλλοντος και 
Ενέργειας σε Υπουργείο Περιβάλλοντος και Ενέργειας. 
Μεταφορά Γενικής Γραμματείας Βιομηχανίας στο Υπουρ¬ 
γείο Οικονομίας, Ανάπτυξης καιΤουρισμού» (Α' 114), 
στ) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α'210). 


ζ) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Α' 98). 

2. Το άρθρο 3 του ν. 3143/1955 «Περί Συστάσεως παρά 
τω Υ.Ε.Ν. Συμβουλίου Εμπορικού Ναυτικού (Σ.Ε.Ν.) (Α' 43) 
και το γεγονός ότι, με το 2222.1-1/1/16/11.01.2016 του 
ΥΝΑΝΠ, το σχέδιο προεδρικού διατάγματος απεστάλη 
προς γνωμοδότηση στο Συμβούλιο Εμπορικού Ναυτικού 
(Σ.Ε.Ν)». 

3. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπο¬ 
λογισμού. 

4. Τις αριθ. 206/2016 και 3/2017 Γνωμοδοτήσεις του 
Συμβουλίου της Επικράτειας μετά από πρόταση του 
Υπουργού Ναυτιλίας και Νησιωτικής Πολιτικής, απο¬ 
φασίζουμε: 

Άρθρο 1 

1. Η παράγραφος 1 του άρθρου 1 του π.δ. 5/2015 (Α’4) 
αντικαθίσταται ως ακολούθως: 

«1. Σκοπός του παρόντος είναι ο καθορισμός πρόσθε¬ 
των διαδικασιών ελέγχου, όρων και προϋποθέσεων δρο¬ 
μολόγησης επιβατηγών και επιβατηγών - οχηματαγωγών 
πλοίων, που έχουν συμπληρώσει ή συμπληρώνουν, εντός 
του έτους που υποβάλουν αίτηση για επιθεώρηση, ηλικία: 

α) τριάντα (30) ετών, από το έτος καθέλκυσής τους, 
για να δραστηριοποιούνται μεταξύ των λιμένων της 
ηπειρωτικής και νησιωτικής Ελλάδος καθώς και μεταξύ 
νησιωτικών λιμένων της, σύμφωνα με την περίπτωση γ' 
της παραγράφου 2 του άρθρου τρίτου του ν. 2932/2001, 

β) τριάντα πέντε (35) ετών, από το έτος καθέλκυσης 
τους, για να δραστηριοποιούνται μεταξύ των ηπειρωτι¬ 
κών λιμένων σύμφωνα με την παράγραφο 3 του άρθρου 
164 του ν.δ. 187/1973 'Περί Κώδικος δημοσίου ναυτικού 
δικαίου'.». 

2. Στο άρθρο 1 του π.δ. 5/2015 (Α'4) προστίθενται νέοι 
παράγραφοι 3 και 4 ως ακολούθως: 

«3. Η πλήρωση των απαιτήσεων του παρόντος δια¬ 
τάγματος διαπιστώνεται, για την πρώτη φορά εφαρ¬ 
μογής του, κατόπιν επιθεώρησης των επιβατηγών και 
επιβατηγών - οχηματαγωγών πλοίων της παραγράφου 
1, η οποία θα πρέπει να έχει περατωθεί πριν την έναρξη 

της δρομολογιακής περιόδου όπως προσδιορίζεται και 
ισχύει στο ν. 2932/2001, εντός του χρονικού διαστήματος 
αποκλειστικά από την 01 η Αυγούστου έως και την 20η 
Οκτωβρίου του έτους αίτησης δρομολόγησης. Σε περι¬ 
πτώσεις πλοίων τα οποία, σύμφωνα με τις διατάξεις του 
π.δ. 175/1988 (Α' 77) όπως ισχύει, απαιτείται να επιθεω¬ 
ρηθούν στην ξηρά πριν την 01 η Αυγούστου, η απαίτηση 
αυτή δύναται, κατά παρέκκλιση των εν λόγω διατάξεων 
και για τους σκοπούς του παρόντος διατάγματος, να υλο¬ 
ποιείται μετά την ημερομηνία αυτή, το δε αντίστοιχο 
Πρωτόκολλο Γενικής Επιθεώρησης (ΠΓΕ) με το οποίο θα 
εφοδιασθεί το πλοίο θα έχει ισχύ το αργότερο μέχρι την 
20ή Οκτωβρίου του έτους της αίτησης δρομολόγησης. 

4. Για τα επόμενα έτη δραστηριοποίησης των πλοίων, η 
πλήρωση των απαιτήσεωντου παρόντος διατάγματος διαπι¬ 
στώνεται κατά τον χρόνο της ετήσιας επιθεώρησης αυτών.». 


Άρθρο 2 

Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Ναυτιλίας και Νησιωτικής Πολιτικής 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 14 Φεβρουάριου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Υπουργός 

Ναυτιλίας και Νησιωτικής Πολιτικής 

ΠΑΝΑΓΙΩΤΗΣ ΚΟΥΡΟΥΜΠΛΗΣ 



ΕΘΝΙΚΟ 

ΤΥΠΟΓΡΑΦΕΙΟ 

